EkBass/fiwiki-20250220-pages-articles huggingface dataset:
Naantalin Kylpylä

Naantalin Kylpylä on Naantalin kaupungissa sijaitseva suuri kylpylä- ja kokoushotelli, joka kuuluu suomalaiseen Sunborn-yritysryhmään. Naantalin kylpylä sai lähtölaukauksensa, kun Turun Osuuskauppa osti vuonna 1973 Wihurilta alueelle kuusi vuotta aiemmin valmistuneen motelli Kultaisen Auringon, tavoitteenaan ostaa myös viereinen tontti kylpylähotellin rakentamiseksi. Kylpylä on perustettu vuonna 1984, minkä jälkeen tiloja on useamman kerran perusparannettu ja laajennettu. Vuonna 2002 Kylpylän yhteyteen ankkuroitiin laivahotelli Sunborn Princess. == Yleisesti == Naantalin kylpylä kuuluu ainoana pohjoismaisena kylpylänä Royal Spas of Europe -ketjuun. Konsultointiyritys Mercuri International on valinnut Naantalin Kylpylän kuusi kertaa vuoden kokous- ja kongressihotelliksi Suomessa. Hotellia operoi Sunborn Hotels and Restaurants -ketju, johon kuuluvat myös Ruissalon Kylpylä ja Hotel Saga Excelsior Düsseldorfissa. Sunborn Hotels and Restaurants -ketju on osa kansainvälistä Sunborn-konsernia. Konsernin omistavat yrittäjäpariskunta Ritva ja Pekka Niemi. == Tilat == ===Hotellilaiva=== thumb|right|Sunborn Princess Yacht Naantalin Kylpylän edustalla Naantalin Kylpylän kokous- ja lomakeskukseen kuului vuosien 2002–2014 aikana hotellin viereen telakoitu 120-metrinen Sunborn Yacht -hotellilaiva. Hotellilaivan suunnittelusta ja rakennuttamisesta vastasi Sunborn International. Yritys suunnittelee, kehittää, rakennuttaa ja markkinoi luomansa Yacht Hotel -konseptin alla rakennettuja hotellilaivoja ympäri maailman. Uusin laivahotelli valmistui Barcelonaan. ===Hotelli=== Naantalin Kylpylässä on 390 huonetta. Useimmissa huoneissa on merinäköala tai parveke. Kylpylässä on 30 avaraa kokoustilaa 10–500 henkilölle. ===Lomaosakehuoneistot=== Naantalin Kylpylän lähelle avattiin heinäkuussa vuonna 2008 Naantali Spa Residence, joka sisältää 40 deluxe-tason sviittihuoneistoa. Jokaisessa huoneistossa on oma parveke, josta on merinäköala. Naantali Spa Residencen huoneistot on tarkoitettu sekä viikko- osake- että hotellihuonekäyttöön. ===Allasosasto=== Allasosastolla on kaksi isoa allasta, kaksi roomalaista allasta, hierovia suihkuja ja poreita sekä ulkoallas, jonka lämpötila on ympäri vuoden +30 °C. Tarjolla on kymmeniä erilaisia hoitoja klassisesta hieronnasta erilaisiin rentoutushoitoihin sekä kasvo- ja vartalohoitoihin sekä kuntosali Fitness Center. ===Ravintolat=== Naantalin Kylpylässä on kuusi ravintolaa, viinikabinetti, kolme baaria sekä Suomen ensimmäinen Café Mövenpick. Hotelliin avattiin helmikuussa 2010 uusi eurooppalais-aasialainen fuusioravintola nimeltä Le Soleil. Lisäksi Naantalin vanhankaupungin rannassa sijaitsevat Naantalin Kaivohuone sekä Rantaravintola. == Lähteet == ==Kirjallisuutta== * ==Aiheesta muualla== * Naantalin Kylpylä * Sunborn Hotels * Sunborn International / Yacht Hotel Consept * Royal Spas of Europe * Sunborn Vacation Club Luokka:Suomen hotellit Luokka:Suomalaiset kylpylät Luokka:Naantalin rakennukset ja rakennelmat
Collien Fernandes

Collien Fernandes ( s. 26. syyskuuta 1981 Hampuri) on saksalainen huippumalli. Hän juontaa Are U Hot? -ohjelmaa VIVA-kanavalla. Sunrise Avenuen Forever Yours-videolla hän esittää naispääosaa, eli Samu Haberin tyttöystävää. ==Aiheesta muualla== * Collienin sivut * * Luokka:Saksalaiset mallit Luokka:Vuonna 1981 syntyneet Luokka:Elävät henkilöt
Nassaun herttuakunta

Nassaun herttuakunta () oli herttuakunta Pyhässä saksalais-roomalaisessa keisarikunnassa ja myöhemmin Saksan liitossa. Sen hallitsijasuku oli Nassaun suku, jonka jälkeläisiä on nykyään muun muassa Alankomaita hallitseva Orania- Nassaun sukuhaara. Nassaun kaupunki perustettiin vuonna 915, ja se julistautui herttuakunnaksi 1225. Samana vuonna sinne rakennettiin Nassaun linna. Nassau oli vuodesta 1160 lähtien tunnustettu herttuakunta. Vuonna 1225 Nassau hajosi pieniksi herttuakunniksi, jotka seuraavien vuosisatojen aikana yhdistyivät jälleen Nassauksi. Tunnetuimpia herttuakuntia oli Nassau-Dillenburg, jota hallitsi Orange-Nassaun suku. Toinen tunnettu herttuakunta oli Nassau- Weilburg, jonka hallitsijasuku hallitsee nykyään Luxemburgia. Nassaun useiden sukuhaarojen päättymisien vuoksi Nassausta tuli yhdistynyt herttuakunta jälleen vuonna 1806. Herttuakunta liittyi Saksan liittoon vuonna 1815. Preussi valtasi Nassaun vuonna 1866 ja yhdisti sen Saksaan. == Katso myös == * Luettelo Nassaun hallitsijoista == Aiheesta muualla == * Vuoden 1789 kartta Nassausta * 175 Jahre Nassauische Verfassung Hessischer Landtag 1989 Luokka:Euroopan entiset monarkiat Luokka:Pyhän saksalais-roomalaisen keisarikunnan osat Luokka:Saksan entiset valtiot ja valtiomuodostelmat
Jukka Jylli

Jukka Kalevi Jylli on suomalainen muusikko, säveltäjä ja sanoittaja. Hän on toiminut basistina muun muassa yhtyeissä Kingston Wall, Mannerheim, Saunabadh, Ants in the Pantshttp://turenki.com/index.php?page=artistit Zook ja Rhythm Music Orchestrahttp://www.espanlava.fi/EnrolmentClient/info.aspx?Key=85DD4175E286CDC85A9ED681686DE755. == Kirjat == * ==Lähteet== ==Aiheesta muualla== * * Luokka:Suomalaiset basistit Luokka:Suomalaiset säveltäjät Luokka:Suomalaiset sanoittajat Luokka:Kingston Wallin jäsenet Luokka:Syntymävuosi puuttuu Luokka:Elävät henkilöt
Ekenäs gymnasium

Ekenäs Gymnasium on ruotsinkielinen lukio, joka sijaitsee Tammisaaressa Uudellamaalla. Se on yksi Raaseporin kaupungin kolmesta lukiosta. Vuonna 2018 lukiossa oli 186 oppilasta. Keväällä 2021 uutisoitiin sisäänoton kasvattamisesta aiempaa useamman nuoren halutessa opiskella tässä lukiossa. ==Lähteet== ==Aiheesta muualla== *Yle Nyheter Västnyland video: Så här såg det ut när abiturienterna från Ekenäs gymnasium lämnade skolan på penkisdagen (15.2.2018) (arenan.yle.fi) Luokka:Tammisaaren rakennukset ja rakennelmat Luokka:Suomen ruotsinkieliset lukiot
Luettelo Nassaun hallitsijoista

Tämä on luettelo Nassaun hallitsijoista (kreivit, prinssit, herttuat jne). ==Nassau-Siegen== *1606–1611 John I *1611–1623 Henry *1623–1638 John II *1638–1674 George Frederick *1674–1679 John Maurice *1679–1691 William Maurice *1691–1699 John Francis Desideratus *1699–1707 William Hyacinth *1707–1722 Frederick William Adolf *1722–1734 Frederick William *1745-1808 Karl Heinrich Nikolaus Otto == Nassau-Weilburg == Nassau-Weilburg oli valtio nykyisessä Saksassa vuodesta 1344 vuoteen 1816. Tämä suku oli alun perin Nassaun hallitsijoita, mutta 1890 lähtien he ovat hallinneet Luxemburgia. ===Nassau- Weilburgin kreivit=== *1344-1371: John I *1371-1429: Philipp I *1429-1442: Philipp II ja John II *1442-1492: Philipp II *1492-1523: Louis I *1523-1559: Philipp III *1559-1593: Albrecht *1559-1602: Philipp IV *1593-1625: Louis II *1625-1629: William Louis, John IV ja Ernst Casimir *1629-1655: Ernst Casimir *1655-1675: Frederick *1675-1688: John Ernst ==Nassau-Weilburgin prinssit== *1688-1719: John Ernst *1719-1753: Charles August *1753-1788: Charles Christian *1788-1816: Frederick William *1816: Wilhelm ==Nassaun herttuat== Vuodesta 1806 Nassau oli yhdistynyt herttuakunta. Herttuoiden hallintopaikka oli Wiesbaden. *1806–1839: Vilhelm *1839–1866: Aadolf Preussi valloitti 1866 Nassaun herttuakunnan, sillä herttua oli ollut Itävallan liittolainen sodassa. ===Luxemburgin suurherttuat=== * katso luettelo Luxemburgin suurherttuoista. Nassaun hallitsijoista
Fotometri

Fotometri on mittalaite, jolla määritetään valovoimaa, valovirtaa, valaistusvoimakkuutta tai luminanssi ("pinnan kirkkautta"). Erilliset fotometrit ovat tavallisia apuvälineitä esimerkiksi studiovalokuvauksissa kuva-alueen valaistusta määritettäessä ja säädettäessä. Kameroissa on yleensä sisäänrakennettu fotometri sopivan valoitusajan ja/tai aukon säätämiseksi. Tiettyyn avaruuskulmaan suunnatun havaintolaitteen perään liitetyllä fotometrillä voidaan mitataan vaikkapa tähtien ja muiden tähtitieteellisten kohteiden kirkkauksia. Nykyään fotometriset tähtitieteelliset mittaukset tehdään usein CCD-kameralla otetusta kuvasta. ==Katso myös== *Fotometria *Fotometria (tähtitiede) ==Lähteet== ==Aiheesta muualla== *www.astro.utu.fi Luokka:Optiset laitteet Luokka:Astrofysiikka
First Aid Kit (albumi)

First Aid Kit on suomalaisen Disco Ensemble -yhtyeen toinen albumi. Se julkaistiin vuonna 2005. Vuonna 2006 albumista julkaistiin uusittu kansainvälisille markkinoille suunnattu painos, jossa on muutama uudelleen äänitetty kappale, erilainen kansikuvitus sekä DVD-levy, jolla on musiikkivideoita sekä keikkataltiointeja. Alkuperäispainos nousi ilmestyessään Suomen virallisen listan sijalle yhdeksän. Kymmenvuotisjuhlavuotenaan 2014 Disco Ensemble julkaisi albumista rajoitetun 300 kappaleen LP-painoksen. __NOTOC__ == Kappaleet == === Vuoden 2005 painos=== # # # # # # # # # # # === Vuosien 2006 ja 2014 painos=== # # # # # # # # # # # # == Arviot == * Desibeli.net: Desibeli.net * Helsingin Sanomat: Nyt.fi * Imperiumi: 7½/10 * Soundi: == Lähteet == Luokka:Disco Ensemblen albumit Luokka:Vuoden 2005 albumit
Ius sanguinis

Ius sanguinis (IPA []; latinaa, suom. "veren oikeus") on syntyperäinen oikeus tietyn maan kansalaisuuteen niille, joiden vanhemmat ovat kyseisen maan kansalaisia. Sen vastakohtana pidetään usein ius solia (latinaa, suom. "maaperän oikeus"). Ius solissa kansalaisuuden saavat automaattisesti kaikki maassa syntyneet ihmiset vanhempien kansalaisuudesta riippumatta. Ius sanguinisissa kansalaisuuden saa automaattisesti vain, jos jompikumpi vanhemmista on maan kansalainen. Ius sanguinis on kansalaisuuden pääperusteena niin Suomessa kuin suurimmassa osassa Euroopan maita, kun taas esimerkiksi Yhdysvalloissa ja Kanadassa pääperusteena on ius soli. Monien maiden kansalaisuuslaeissa on kuitenkin nykyään vaikutteita kummastakin periaatteesta: tällaisia maita ovat muun muassa Yhdysvallat, Kanada, Kreikka, Yhdistynyt kuningaskunta, Ranska ja nykyisin myös Saksa. Koska ius sanguinissa oikeus kansalaisuuteen perustuu veren kautta, monissa periaatetta noudattavassa maassa on paluumuuttolaki (eli Lex sanguinis), joka mahdollistaa kansalaisuuden saannin monenkin polven siirtolaisille, kuten Saksassa Volgan saksalaisille, Israelissa kaikille juutalaisille ja Suomessa inkerinsuomalaisille. Sen lisäksi paluumuuttolaki on muun muassa Unkarissa, Armeniassa, Azerbaidžanissa, Venäjällä ja Japanissa. ==Valtiot joissa ius sanguinis on käytössä == * * * * * * * * * * * * * * * * * * * * * * * * * * * * * * * * * * * * * * * * * * * ==Valtiot joissa Lex sanguinis on käytössä == * (etniset pataani) * (etniset armenialaiset) * (etniset bulgarialaiset) * (etniset kroaatit) * (etniset suomalaiset ja inkeriläiset) * (etniset kreikkalaiset) * (Irlannin saarella syntyneiden jälkeläiset) * (kaikki maailman juutalaiset) * (etniset italialaiset) * (etniset i-kiribatilaiset) * (etniset negridit) * (etniset liettualaiset) * (etniset kachit, karennit, karenit, chinit, bamarit, monit, rakhinet ja shanit) * (etniset ruandalaiset) * (etniset serbit) * (sefardijuutalaiset) * (sefardijuutalaiset) * (etniset korealaiset) * (etniset turkkilaiset) ==Katso myös== * Ius soli * Kansalaisuus * Siirtolaisuus * Maahanmuutto * Maassamuutto * Muuttoliike * Pakolaisuus ==Lähteet== Luokka:Latinankieliset fraasit Luokka:Oikeusfilosofia
Beyond Reality

__NOTOC__ Beyond Reality on Dreamtalen esikoisalbumi, joka julkaistiin 11. lokakuuta 2002. == Kappaleet == # # # # # # # # # # # # #Secret Wish (Japanin bonuskappale) == Kokoonpano == * Rami Keränen – laulu, kitara * Esa Orjatsalo – kitara * Alois Weimer – basso * Turkka Vuorinen – kosketinsoittimet * Pete Rosenbom – rummut === Vierailevat muusikot === * Sanna Natunen – naislaulu * Marco Hietala – mieslaulu kappaleissa "Where the Rainbow Ends" ja "Heart's Desire" == Arvostelut == * Imperiumi: 8½/10Dreamtale - Beyond Reality Viitattu 21.12.2022. == Lähteet == == Aiheesta muualla == * * Luokka:Vuoden 2002 esikoisalbumit Luokka:Dreamtalen albumit
Itä-Karjalan suurhyökkäys 1944

Itä-Karjalan suurhyökkäys 1944 tai Neuvostojoukkojen suurhyökkäys Itä- Karjalasta 1944 jakaantuu kahteen eri hyökkäykseen, jotka ovat: *Suurhyökkäys Syväriltä *Suurhyökkäys Maaselästä
Frank Nighbor

Frank Nighbor (26. tammikuuta 1893 Pembroke, Ontario, Kanada – 13. huhtikuuta 1966) oli kanadalainen jääkiekkoilija ja ensimmäisiä lajin todellisia tähtiä. Hyökkääjänä pelannut Nighbor edusti National Hockey League -liigassa seuroja Ottawa Senators ja Toronto Maple Leafs. National Hockey Association -sarjassa hänen joukkueensa oli Toronto Blueshirts ja Pacific Coast Hockey Associationissa Vancouver Millionaires. Hänen lisänimensä oli The Pembroke Peach. ==Ura== Hän pelasi 348 NHL-ottelua vuosina 1917–1930. Tuona aikana hän teki 136 maalia ja antoi 60 maalisyöttöä. Pudotuspeleissä Nighbor sai aikaan 11 maalia ja 12 maalisyöttöä 36 ottelussa. Parhaalla NHL-kaudellaan hän merkkautti tililleen 26 maalia ja 15 maaliin johtanutta syöttöä ottelumäärän jäädessä vain 23:een. Pudotuspeleissä Nighbor teki vielä kuusi maalia viidessä ottelussa ja johti Senatorsin joukkueen sen ensimmäiseen NHL-mestaruuteen. Hänen kuolinsyynsä oli syöpä. == Saavutuksia == * Stanley Cup 1920, 1921, 1923 ja 1927 (kaikki Ottawassa) * Hart Trophy 1924 (paras pelaaja: palkinnon ensimmäinen myöntämiskerta) * Lady Byng Trophy 1925 ja 1926 (erityisen urheilullinen pelaaja: palkinnon ensimmäinen myöntämiskerta) * Hockey Hall of Fameen 1947 * Vuonna 1998 sijalla 100 The Hockey News -lehden 100 suurimman pelaajan NHL-painotteisella listalla == Katso myös == * The Hockey Newsin luettelo 100 parhaasta NHL-pelaajasta == Aiheesta muualla == *Frank Nighbor Legends of Hockey -tietokannassa Luokka:Kanadalaiset jääkiekkoilijat Luokka:Hockey Hall of Fame Luokka:Hart Memorial Trophy -voittajat Luokka:Lady Byng Memorial Trophy -voittajat Luokka:Vuonna 1893 syntyneet Luokka:Vuonna 1966 kuolleet
Tim Flowers

Timothy ”Tim” David Flowers (s. 3. helmikuuta 1967 Kenilworth, Englanti) on englantilainen entinen jalkapallomaalivahti. Flowers aloitti uransa Wolverhampton Wanderersissa vuonna 1984. Myöhemmin urallaan hän edusti Southamptonia, Swindon Townia, Blackburn Roversia, Leicester Citya, Stockport Countya, Coventry Citya ja Manchester Citya, jossa lopetti pelaajauransa vuonna 2002. Yhteensä Flowers pelasi 520-liigaottelua. Flowersin siirrytyä Southamptonista Blackburniin 2,4:llä miljoonalla punnalla vuonna 1993, oli hän kallein maalivahti Englannissa. Vuonna 1995 hän torjui Blackburnin liigamestaruuteen. Flowers pelasi vuosien 1994 ja 1998 välillä 11 maaottelua Englannin maajoukkueessa. Hän edusti Englantia vuoden 1996 EM-kisoissa ja 1998 MM-kisoissa. Tim Flowers on toiminut Manchester Cityn maalivahtivalmentajana, mutta 19. helmikuuta 2007 lähtien hän on ollut Coventryssa Iain Dowien apulaismanagerina. == Aiheesta muualla == * Flowersin profiili soccerbase.comissa Luokka:Englantilaiset jalkapallomaalivahdit Luokka:Wolverhampton Wanderers FC:n pelaajat Luokka:Vuonna 1967 syntyneet Luokka:Elävät henkilöt
Miran Tepeš

Miran Tepeš (s. 25. huhtikuuta 1961 Ljubljanassa) on slovenialainen mäkihyppääjä. Hän edusti urheilu-uransa aikana Jugoslaviaa, jonka osa Slovenia tuolloin oli. Tepešin ainoa arvokisamitali tuli 1988 Calgaryn talviolympialaisista, missä hän saavutti joukkuemäen hopeaa Jugoslavian joukkueessa. Samoissa kisoissa hän oli normaalimäessä neljäs. Maailmancupissa Tepeš ei koskaan saavuttanut osakilpailuvoittoa, mutta oli kaikkiaan seitsemän kertaa toisella sijalla. Kokonaiskilpailussa hän oli parhaimmillaan neljäs kaudella 1986–1987. Hän lopetti uransa vuonna 1992. Nykyisin Tepeš toimii FIS:n mäkihypyn kilpailunjohtajan Walter Hoferin assistenttina, jonka toimenkuvaan kuuluu muun muassa lähtövalojen valvominen arvokilpailuissa ja maailmancupin osakilpailuissa. Miran Tepešin poika Jurij on arvokisamitaleille yltänyt mäkihyppääjä. Myös hänen tyttärensä Anja on arvokisatason mäkihyppääjä. == Aiheesta muualla == * Luokka:Jugoslavialaiset mäkihyppääjät Luokka:Jugoslavialaiset olympiamitalistit Luokka:Mäkihyppytuomarit Luokka:Vuonna 1961 syntyneet Luokka:Elävät henkilöt
Ocean’s Heart

__NOTOC__ Ocean’s Heart on Dreamtalen toinen studioalbumi, joka julkaistiin 15. syyskuuta 2003. ==Kappaleet== # # # # # # # # # # # # # # == Kokoonpano == * Tomi Viiltola – laulu * Rami Keränen – kitara, taustalaulu * Esa Orjatsalo – kitara * Pasi Ristolainen – basso * Turkka Vuorinen – kosketinsoittimet * Pete Rosenbom – rummut === Vierailevat muusikot === * Sanna Natunen – naislaulu * Rainer Nygård – screamo kappaleissa "Tears" ja "The Awakening" == Arvostelut == * Imperiumi: 8/10Dreamtale - Ocean's Heart Viitattu 21.12.2022. * Metal Crypt: Metal Crypt: Album review == Lähteet == == Aiheesta muualla == * * Luokka:Dreamtalen albumit Luokka:Vuoden 2003 albumit
Punakorvakilpikonna

Punakorvakilpikonna (Trachemys scripta elegans) on lemmikkinä pidetty suokilpikonna. Punakorvakilpikonna on EU:ssa säädetty haitalliseksi vieraslajiksi, ja sen maahantuonti, kasvatus, myynti ja muu hallussapito sekä ympäristöön päästäminen on kiellettyä. Jos punakorvakilpikonnan on hankkinut lemmikiksi ennen vieraslajiasetuksen voimaantuloa, lemmikin saa pitää sen luonnolliseen kuolemaan saakka.https://vieraslajit.fi/lajit/MX.201053 == Ulkonäkö ja koko == Punakorvakilpikonnan kuori on sen kuoriutuessa noin kaksisenttinen, eläinkaupasta ostettaessa halkaisijaltaan yleensä noin viisi senttiä. Neljässä vuodessa se kasvaa 15–20 sentin mittaiseksi. Aikuinen naaraskilpikonna on noin 25–30 cm pitkä, koiras 15 cm. Sen pääväri on vihertävän ruskea keltaisin juovin ja sen korvanseutu on punainen. Punakorvaklpikonna on saanut nimensä punaisesta korvanseudusta. == Lisääntyminen == Punakorvakilpikonna munii kerralla 2–20 munaa.Breeding (Red- Eared Sliders) == Elintavat == Punakorvakilpikonna viettää vuosittain horroskauden viileässä vedessä. Horroskausi ei kuitenkaan ole millään tavalla välttämätön. Sen uimishalu on huomioitava, ja siksi se tarvitsee 500–700 litran kokoisen akvaarion, jossa on kuiva alue, ja jossa kilpikonna voi kävellä ja kuivatella. == Levinneisyys == Punakorvakilpikonna on alun perin kotoisin Yhdysvaltojen eteläosasta, missä niitä esiintyy virtaamattomissa, pehmeäpohjaisissa vesissä.Herpotomania Karanneet lemmikit ovat villiintyneet vieraslajiksi monin paikoin maailmassa. Punakorvakilpikonna on luokiteltu maailmanlaajuisesti sadan haitallisimman vieraslajin joukkoon. == Elinympäristö == Punakorvakilpikonnaa pidetään lemmikkinä akvaariossa tai vesitäytteisessä terraariossa, mutta sen on päästävä välillä kuivalle maalle kävelemään harjoittaakseen lihaksiaan. == Ravinto == Poikasina punakorvakilpikonnat ovat lähinnä lihansyöjiä, mutta kasvaessaan muuttuvat sekasyöjiksi. Niiden ravintoon kuuluvat muun muassa tuore perkaamaton kala, hyönteiset, kastemadot, kurkku, salaatti, vähärasvainen liha, ravut, katkaravut, osterit, kypsennetty kananmuna ja erilaiset kilpikonnan ruuat. On tärkeää, että ruoka on monipuolista, vähärasvaista ja sisältää tarpeeksi kalkkia ja A- ja D-vitamiineja. Aikuisina konnille on pidettävä joka viikko 2–3 päivän ruokatauko etteivät ne lihoisi ja elimet rasvoittuisi.Punakorvakilpikonna Nicehouse == Lähteet == Luokka:Kilpikonnat Luokka:Lemmikkimatelijat
Uinnin pitkän radan Euroopan-mestaruuskilpailut

Uinnin pitkän radan Euroopan-mestaruuskilpailut järjestetään joka toinen vuosi loppukevään ja alkukesän aikoihin. Pitkän radan Euroopan-mestaruuskilpailut ovat yksi merkittävimpiä uintikilpailuja Euroopassa. Kilpailujen järjestäjänä toimii Euroopan Uimaliitto (LEN). == Kilpailut == * Uinnin pitkän radan Euroopan-mestaruuskilpailut 1926 - Budapest, Unkari * Uinnin pitkän radan Euroopan-mestaruuskilpailut 1927 - Bologna, Italia * Uinnin pitkän radan Euroopan-mestaruuskilpailut 1931 - Pariisi, Ranska * Uinnin pitkän radan Euroopan-mestaruuskilpailut 1934 - Magdeburg, Saksa * Uinnin pitkän radan Euroopan-mestaruuskilpailut 1938 - Lontoo, Iso-Britannia * Uinnin pitkän radan Euroopan-mestaruuskilpailut 1947 - Monte Carlo, Monaco * Uinnin pitkän radan Euroopan-mestaruuskilpailut 1950 - Wien, Itävalta * Uinnin pitkän radan Euroopan-mestaruuskilpailut 1954 - Torino, Italia * Uinnin pitkän radan Euroopan-mestaruuskilpailut 1958 - Budapest, Unkari * Uinnin pitkän radan Euroopan-mestaruuskilpailut 1962 - Leipzig, Saksa * Uinnin pitkän radan Euroopan-mestaruuskilpailut 1966 - Utrecht, Alankomaat * Uinnin pitkän radan Euroopan-mestaruuskilpailut 1970 - Barcelona, Espanja * Uinnin pitkän radan Euroopan-mestaruuskilpailut 1974 - Wien, Itävalta * Uinnin pitkän radan Euroopan-mestaruuskilpailut 1977 - Jönköping, Ruotsi * Uinnin pitkän radan Euroopan-mestaruuskilpailut 1981 - Split, Jugoslavia * Uinnin pitkän radan Euroopan-mestaruuskilpailut 1983 - Rooma, Italia * Uinnin pitkän radan Euroopan-mestaruuskilpailut 1985 - Oslo, Norja;Sofia, Bulgaria * Uinnin pitkän radan Euroopan-mestaruuskilpailut 1987 - Strasbourg, Ranska * Uinnin pitkän radan Euroopan-mestaruuskilpailut 1989 - Bonn, Saksa * Uinnin pitkän radan Euroopan-mestaruuskilpailut 1991 - Ateena, Kreikka * Uinnin pitkän radan Euroopan-mestaruuskilpailut 1993 - Leeds, Sheffield, Iso-Britannia * Uinnin pitkän radan Euroopan-mestaruuskilpailut 1995 - Wien, Itävalta * Uinnin pitkän radan Euroopan-mestaruuskilpailut 1997 - Sevilla, Espanja * Uinnin pitkän radan Euroopan-mestaruuskilpailut 1999 - Istanbul, Turkki * Uinnin pitkän radan Euroopan-mestaruuskilpailut 2000 - Helsinki, Suomi * Uinnin pitkän radan Euroopan-mestaruuskilpailut 2002 - Berliini, Saksa * Uinnin pitkän radan Euroopan-mestaruuskilpailut 2004 - Madrid, Espanja * Uinnin pitkän radan Euroopan-mestaruuskilpailut 2006 - Budapest, Unkari * Uinnin pitkän radan Euroopan-mestaruuskilpailut 2008 - Eindhoven, Alankomaat * Uinnin pitkän radan Euroopan-mestaruuskilpailut 2010 - Budapest, Unkari * Uinnin pitkän radan Euroopan-mestaruuskilpailut 2012 - Debrecen, Unkari & Eindhoven, Alankomaat * Uinnin pitkän radan Euroopan-mestaruuskilpailut 2014 - Berliini, Saksa * Uinnin pitkän radan Euroopan-mestaruuskilpailut 2016 - Lontoo, Iso-Britannia * Uinnin pitkän radan Euroopan-mestaruuskilpailut 2018 - Glasgow, Skotlanti, Iso-Britannia * Uinnin pitkän radan Euroopan-mestaruuskilpailut 2020 - Budapest, Unkari * Uinnin pitkän radan Euroopan-mestaruuskilpailut 2022 - Rooma, Italia == Aiheesta muualla == * Ligue Européenne de Natation Luokka:Uinnin Euroopan-mestaruuskilpailut
Günther Mader

Günther Mader (s. 24. kesäkuuta 1964 Matrei am Brenner, Tiroli, Itävalta) on itävaltalainen uransa lopettanut alppihiihtäjä. Mader voitti pitkän uransa (1982–98) aikana yhteensä 14 maailmancuposakilpailua, suurpujottelucupin 1990 ja alppiyhdistetyn cupin 1996. Mader oli erittäin monipuolinen laskija ja kuuluu Marc Girardellin, Pirmin Zurbriggenin, Kjetil André Aamodtin ja Bode Millerin ohella joukkoon, jotka ovat voittaneet maailmancuposakilpailun pujottelussa, suurpujottelussa, supersuurpujottelussa, syöksylaskussa ja alppiyhdistetyssä. Mader ei voittanut koskaan maailmancupin kokonaiskilpailua, mutta sijoittui toiseksi kausina 1995 ja 1996 ja oli kolmas vuonna 1990. Maailmanmestaruuskilpailuissa Maderin paras sijoitus on pujottelun hopeamitali 1987 ja olympialaisissa pronssi syöksylaskussa 1992. Luokka:Itävaltalaiset alppihiihtäjät Luokka:Itävaltalaiset olympiamitalistit Luokka:Vuonna 1964 syntyneet Luokka:Elävät henkilöt
Scion

Scion oli Toyotan Yhdysvaltojen markkinoille luoma nuorille asiakkaille suunnattu automerkki. Merkki sulautettiin Toyotaan 2017. Scionin mallisto oli pidetty yksinkertaisena ja nuoria houkuttelevana niin ulkomuodon kuin varustelunkin puolesta. Toyota Motor Sales U.S.A, joka vastaa Toyotan autojen myynnistä Yhdysvalloissa oli esitellyt uudenlaisen hinnoittelukonseptin Scion- merkille. Se perustuu nettohintaperiaatteeseen. Kaikkien Scion-autojen hinnat olivat nettohintoja eli niistä ei tingitty. Myös Internet otettiin uudella tavalla mukaan merkin myyntiin. Koska kaikki hinnat olivat nettohintoja, asiakas voi tekemään Internetissä valmiin tilauksen ja täten nopeuttaa autokauppaa Scion-myyjällä. == Scion-mallisto == * Scion xA * Scion xB * Scion tC * Scion xD * Scion iA * Scion iM * Scion iQ * Scion FR-S Tiedosto:2004 Scion xA -- NHTSA.jpg|xA Tiedosto:2008 Scion xB.jpg|xB Tiedosto:2014 scion tc.jpg|tC Tiedosto:08 Scion xD.jpg|xD Tiedosto:2016 Scion iA (North America).jpg|iA Tiedosto:'16 Scion iM.jpg|iM Tiedosto:2012 Scion iQ -- NHTSA 1.JPG|iQ Tiedosto:Scion FR-S (8228624509).jpg|FR-S == Aiheesta muualla == * Viralliset kotisivut *
Viittomakielen ohjaaja

Viittomakielen ohjaaja on humanistisen ja kasvatusalan toisen asteen tutkinto. Vuodesta 2018 kommunikaation ja viittomakielen ohjaajan osaamisala on ollut osa kasvatus- ja ohjausalan perustutkintoa. Aiemmin opintojen laajuus oli 120 opintoviikkoa. Opinnot koostuivat yhteisistä opinnoista (20 ov), ammatillisista opinnoista (90 ov) ja vapaasti valittavista opinnoista (10 ov). Tutkinto sisälsi 20 opintoviikkoa viittomakieltä ja 20 opintoviikkoa työssäoppimista. Erilaiset kommunikointitavat ovat viittomakielen ohjaajien erikoisosaamista. Asiakkaan tarpeen mukaan viittomakielen ohjaajat käyttävät kommunikoidessaan suomalaista viittomakieltä, viitottua puhetta, tukiviittomia, taktiilia viittomista, sormiaakkosviestintää, selkeää puhetta ja kirjoittamista sekä erilaisia puhetta tukevia ja korvaavia menetelmiä. Viittomakielen ohjaajat huomioivat työssään eri asiakasryhmien erityispiirteet ja toimivat työssään asiakasta ja hänen omatoimisuuttaan tukien sekä kunnioittaen asiakkaan itsemääräämisoikeutta ja yksilöllisyyttä. Viittomakielen ohjaajan työtehtäviä ovat eri-ikäisten asiakkaiden ohjaaminen ja avustaminen elämän eri tilanteissa. Työ on kokonaisvaltaista asiakkaan tukemista, ohjaamista ja avustamista niin kommunikaatiossa, vuorovaikutuksessa kuin arkipäiväisissäkin asioissa. Erikoisosaamisensa vuoksi viittomakielen ohjaajat voivat toimia niin ohjaajina kuin avustajinakin sekä ryhmille että henkilökohtaisesti mm. dysfaattisten, sisäkorvaistutteen saaneiden, autististen, kehitysvammaisten, kuurojen, huonokuuloisten, kuuroutuneiden, kuurosokeiden, sokeiden ja heikkonäköisten parissa. Viittomakielen ohjaajien työpaikkoja ovat päiväkodit, koulut, vanhusten palvelutalot, erilaiset hoitokodit ja toimintakeskukset. Ohjaajat voivat työllistyä myös koululaisten aamu- ja iltapäivätoimintaan sekä erilaisille leireille ja kursseille. Osa ohjaajista toimii freelancerluonteisesti esimerkiksi oppaina kuurosokeiden asiakkaiden harrastustoiminnassa, ostoksilla tai sosiaalisessa kanssakäymisessä. ==Lähteet== == Aiheesta muualla == * Kasvatus- ja ohjausalan perustutkinto Opintopolku-sivustolla Opetushallitus * Viittomakielen ohjaaja Työmarkkinatori Luokka:Ammatit Luokka:Humanistisen ja kasvatusalan tutkinnot Luokka:Toisen asteen tutkinnot Luokka:Viittomakieli
Plug and Play

Plug and Play on lähinnä Windows-käyttöjärjestelmästä tuttu termi, jossa laite liitetään tietokoneeseen ja Windows itse asentaa vähimmäiskäyttöön tarvittavat ajurit. Esimerkiksi suurin osa massamuistia käyttävistä USB-tikuista ja MP3-soittimista ovat Plug and Play -tekniikkaa käyttäviä laitteita. Nykyaikainen Plug and Play tekniikka mahdollistaa perinteisen käynnistyksessä allokoidut I/O-osoitteet sekä estää ja ehkäisee ajureiden väliset konfliktit, mahdollistaen USB ja Firewire tyyppiset hotplug eli laitteiston lisäämisen koneeseen järjestelmän ollessa päällä. ==Plug And Play== Plug and Play (PnP) ei ole sama asia kuin Plug And Play , joka on Intel ja Microsoft yritysten erityinen ISA teknologiaan perustuva lisäosa. Se on lisä IBM PC/Intel ISA rajapintaan joka mahdollistaa uusien laitteiden lisäämisen ilman että käyttäjän tarvitsee itse valita käyttämätön I/O väylä tai IRQ laitteen ajureille. Termiä PnP käytettiin ensi kertaa Microsoftin Windows 95 käyttöjärjestelmän yhteydessä. Samaa tekniikkaa oltiin käytetty eri nimillä jo muilla käyttöjärjestelmillä, kuten AmigaOS Autoconfig ja Mac OS NuBUS. Plug and Play tuli Windows 95:n suuren suosion myötä vakiintuneeksi termiksi. Tyypillisesti ei-PnP valmiudella olevat laitteet tulee määritellä koneen BIOS -asetuksissa. Jos käyttäjällä on käytössään myös PnP laitteita, mikä oli yleistä tekniikan tullessa käyttöön, johti tämä usein konflikteihin järjestelmässä. Siksi alkuaikoina teknologiaa kutsuttiin sen huonon toimintavarmuuden ja toimimattomuuden takia lempinimellä Plug and Pray, yhdistä ja rukoile. == Käyttövaatimukset== PnP-yhteensopivan tietokoneen tarvitsee täyttää kolme eri vaatimusta: *Sen käyttöjärjestelmän pitää olla yhteensopiva *Koneen BIOSin tulee tukea PnP-tekniikkaa. *Asennettavan laitteen tulee olla PnP-yhteensopiva. ==Plug and Play yhteensopivia laitteita== * Universal Serial Bus * FireWire * Modeemi * CD-ROM -asemat * DVD-asemat * Tietokoneen tulostin * Verkkokortti * Näppäimistö * Näytönohjain * Näyttö * Peliohjain * Tietokonehiiri * Mikrofoni == Katso myös == * Universal Plug and Play == Lähteet == == Aiheesta muualla == * http://www.microsoft.com/whdc/resources/respec/specs/pnpisa.mspx (P&P; in ISA) * http://www.microsoft.com/whdc/system/pnppwr/pnp/pnpid.mspx (P&P; ID) Luokka:Tietokonetekniikka
0G

0G () on yleinen lyhenne ns. "nollannen sukupolven" matkapuhelinteknologioille. Tämän ajattelun mukaan nollasukupolvea (0G) edustavat analogiset standardit kuten ARP. Nollannen sukupolven matkapuhelinjärjestelmille oli luonteenomaista lähes radiopuhelimien tasolla oleva toiminta. Yhteydet katkesivat käyttäjän siirtyessä tukiaseman alueelta toiselle esimerkiksi autolla matkatessa. Myös tukiasemien kattavuus oli harvaa. Varhainen kaupallinen radiopuhelinverkko avattiin Yhdysvalloissa Motorolan ja Bell-yhtiön yhteistyönä vuonna 1946. Euroopassa avattiin vastaavia verkkoja 1950-luvulta lähtien. Ensimmäiset autoradiopuhelimet tulivat HPY:n verkkoon 1956. Alussa käyttäjät olivat pelkästään takseja ja samalla kanavalla oli 20 autoa, jotka kuulivat toisensa. Puheluja ei voitu yhdistää yleiseen puhelinverkkoon. Vuonna 1961 tuli käyttöön käsivälitteinen järjestelmä. Automaattinen HPY:n toimialueen peittävä laitteisto hankittiin Stornolta 1971. Suomessa oli käytössä myös 1971 lähtien valtakunnan laajuinen Telen (PLH) ylläpitämä Autoradiopuhelin-järjestelmä (ARP). ARP toimi vuoteen 1974 asti puhekutsuilla, CCIR 5-ääni-selektiiviikutsujärjestelmä korvasi sen 1975. Ensimmäisiä päätelaitteita olivat kotimaiset AGA, Salora SRP-22, Televa 701 ja Nokian Presente SV1300. Dupleksi-ARP-puhelinmallit vapaan puhekanavan hakuautomatiikalla tulivat 1970-luvun lopulla. Puhelut yhdistettiin käsivälitteisesti (operaattorin toimesta). == Tekniikat == Nollannen sukupolven tekniikoita olivat: * MTS (Mobile Telephone System) * IMTS (Improved Mobile Telephone Service) * AMTS (Advanced Mobile Telephone System) * OLT (norjalainen Offentlig Landmobil Telefoni) * MTD (ruotsalainen Mobiltelefonisystem D) == Lähteet == Luokka:Matkapuhelinverkot
Aki Lahtinen

Aki Arimo Lahtinen (s. 31. lokakuuta 1958 Jyväskylä) on suomalainen, 1970-luvun lopulla ja 1980-luvulla maajoukkueessakin pelannut jalkapalloilija. Hän pelasi pääasiassa vasempana laitapuolustajana. Lahtinen oli ensimmäinen suomalaispelaaja, joka sai säännöllisesti peliaikaa Englannin pääsarjassa. Lahtinen aloitti pelaajauransa Oulun Palloseurassa, jonka runkopelaajiin hän kuului seuran noustua mestaruussarjaan 1975. Menestyksekkäiden kotimaan sarjakausien jälkeen Lahtinen siirtyi Englannin pääsarjaan (tuolloin 1. divisioona) nousseeseen Notts Countyn joukkueeseen, jossa hän pelasi neljän vuoden ajan. Seuran pudottua 3. divisioonaan 1985 hän palasi takaisin kotimaahan Kemin Palloseuraan. Vuonna 1988 Lahtinen palasi kotikaupunkiinsa Ouluun ja sen silloiseen pääsarjaseuraan Oulun Työväen Palloilijoihin, joiden joukkueessa hän pelasi uransa viimeiset kaudet vuoteen 1990 saakka. Lahtinen toimi myös OTP:n valmentajana loppukaudella 1990, kun joukkueen valmentajana toiminut puolalainen Mirosław Sajewicz oli vapautettu tehtävästään. Lahtinen pelasi Suomen olympiajoukkueessa Moskovan olympialaissa 1980. Hän pelasi Suomen kaikki kolme ottelua avauskokoonpanossa. Lahtinen valittiin ennen olympiaturnausta Suomen MM-karsintaottelun kokoonpanoon Bulgariaa vastaan, mutta hän olisi menettänyt edustusoikeutensa olympialaisissa, joten Suomen valmennusjohto peruutti valinnan. Sittemmin hän pelasi yhteensä yli 20 ottelua vuosien 1982, 1986 ja 1990 MM-kilpailujen sekä vuosien 1984 ja 1988 EM- kilpailujen karsinnoissa. == Saavutukset == * Suomen-mestaruus 1979, 1980 * Vuoden jalkapalloilija (Palloliiton valinta) 1980, 1981 * Vuoden jalkapalloilija (urheilutoimittajien valinta) 1980 == Lähteet == Luokka:Suomalaiset jalkapalloilijat Luokka:Suomalaiset jalkapallovalmentajat Luokka:Jalkapallon Suomen mestarit Luokka:Vuonna 1958 syntyneet Luokka:Elävät henkilöt
Vilho Vartiainen

Vilho Bernhard Vartiainen (22. lokakuuta 1927 Sulkava – 22. lokakuuta 2018 Helsinki)Kuolinilmoitus Helsingin Sanomissa 2.12.2018, C 18 oli suomalainen laulaja, tenori, ooppera-, operetti- ja iskelmälaulaja, jonka suurin hitti on ”Nuoruusmuistoja”. Vilho Vartiainen lauloi nuotilleen jo pikkupoikana, ja vanhemmat passittivat Vilhon Viipurin musiikkiopistoon, jossa hän sai klassisen musiikin koulutuksen. Vuonna 1949 Vartiainen muutti Helsinkiin, jossa hän teki aluksi satunnaisia laulukeikkoja päätyönsä ohella. Hänen ensimmäinen levytyksensä oli Kaarlo Valkaman jenkka ”En enää itke” vuodelta 1951. Vuoteen 1958 mennessä Vartiainen teki 22 levytystä Levytukku-yhtiön Triola-levymerkille, minkä jälkeen levytyksissä seurasi miltei kahden vuosikymmenen tauko. Hän lauloi Suomen kansallisoopperan kuorossa 27 vuoden ajan vuodesta 1954, laulaen myös solistirooleja (mm. Pohjalaisten Kriivari, Figaron häiden Don Basilio ja Hoffmannin kertomusten neljä karakteritenoriroolia). Vuonna 1978 Vartiainen teki todellisen läpimurtonsa vanhan tanssimusiikin saralla levyttäessään Lasse Pihlajamaan valssin ”Nuoruusmuistoja”. Osallistuessaan Lappeenrannan humppafestivaaleille hän tuli tutuksi laajan tanssiyleisön keskuudessa. ”Nuoruusmuistojen” menestyksen vanavedessä Vartiainen levytti kaikkiaan neljä vanhaa tanssimusiikkia sisältävää albumia vuoteen 1984 mennessä. Näinä vuosina hän teki tiivistä yhteistyötä Rauno Lehtisen kanssa, johon hän oli tutustunut 1960-luvun lopulla. Vartiaisen laajaa ohjelmistoa konserttimusiikista viihteeseen on kuultu monissa radio- ja televisio-ohjelmissa Suomessa ja Virossa. Vilho Vartiainen myös sävelsi ja sanoitti useita yksinlauluja (mm. Yö haaveita on, Lauluni Sinulle ja Suomenimaa). Vartiainen jatkoi esiintyvän taiteilijan uraansa 2000-luvulle saakka. Hän kuoli lokakuussa 2018 91-vuotissyntymäpäivänään. ==Diskografia== * Muistoja (1978) * Laulajan tie (1979) * Pink champagne (1983) * Ruusuja sinulle (1984) * 20 suosikkia Nuoruusmuistoja (1997) ==Lähteet== ==Aiheesta muualla== * Luokka:Suomalaiset iskelmälaulajat Luokka:Suomalaiset taidelaulajat Luokka:Vuonna 1927 syntyneet Luokka:Vuonna 2018 kuolleet
The Donnas

The Donnas on yhdysvaltalainen vuonna 1993 perustettu rockyhtye. Ennen The Donnas -nimen käyttöä yhtye ehti julkaista 7-tuumaisen levyn nimellä Ragady Anne sekä Steal Yer Lunch Money -albumin nimellä The Electrocutes. The Donnasin jäsenet ovat syntyneet vuonna 1979 ja he ovat kotoisin Kaliforniasta, San Franciscon Bay Arealta. He käyttivät aiemmin taiteilijanimiä Donna A (Anderson), Donna C (Castellano), Donna F (Ford) ja Donna R (Robertson). Yhtye luopui taiteilijanimien käytöstä Gold Medal -albumin julkaisun yhteydessä. ==Julkaisuhistoria== The Donnasin ensimmäinen albumi julkaistiin 27. tammikuuta 1998. Albumin nimi on American Teenage Rock 'n' Roll Machine ja siltä ei julkaistu yhtään singleä. The Donnasin toinen albumi The Donnas julkaistiin vain puoli vuotta ensimmäisen jälkeen, 28. heinäkuuta 1998. Kolmas albumi Get Skintight julkaistiin 8. kesäkuuta 1999 ja neljäs albumi The Donnas Turn 21 julkaistiin 23. tammikuuta 2001. Sen ainoa singlejulkaisu oli "40 Boys in 40 Nights". Viides studioalbumi Spend the Night julkaistiin 22. lokakuuta 2002. Ensimmäinen tältä albumilta julkaistu single oli Suomessakin ahkeraan radiosoittoon päätynyt "Take it Off", toinen single oli "Who Invited You" ja kolmas "Too Bad About Your Girl". Kuudes studioalbumi Gold Medal julkaistiin 26. lokakuuta 2004. Albumin ensimmäinen single oli "Fall Behind Me". Kappale pääsi Billboard 200 -listalla sijalle 34. Toinen singlejulkaisu albumilta oli "I Don't Want to Know (If You Don't Want Me)". The Donnas julkaisi virallisen bootleg-dvd:n Donnas Desert Moon vuoden 2007 alussa. DVD sisältää vuonna 2005 Kaliforniassa kuvatun fan club -konsertin. Vuonna 2007 ilmestynyt albumi Bitchin' julkaistiin omakustanteena. ==Jäsenet== * Brett Anderson, laulu * Amy Cesari, rummut (2009-) * Maya Ford, basso * Allison Robertson, kitara ===Entiset jäsenet=== * Torry Castellano – rummut (1993–2009) ==Julkaisut== ===Albumit=== * The Donnas (1998) * American Teenage Rock 'n' Roll Machine (1998) * Get Skintight (1999) * The Donnas Turn 21 (2001) * Spend the Night (2002) * Gold Medal (2004) * Bitchin' (2007) ===Singlet=== * "40 Boys in 40 Nights" (2002) * "Take It Off" (2003) * "Who Invited You" (2003) * "Too Bad About Your Girl" (2003) * "Fall Behind Me" (2004) * "I Don't Want to Know (If You Don't Want Me)" (2005) ==Konsertit Suomessa== Yhtye on vieraillut Suomessa kaksi kertaa. * Tavastia, Helsinki, 17. syyskuuta 2003 * Provinssirock, Seinäjoki 18. kesäkuuta 2005 ==Aiheesta muualla== * Yhtyeen virallinen kotisivu * Donnas, The
Nelivarvaskilpikonna

Nelivarvaskilpikonna (Testudo horsfeldii syn. Agrionemys horsfieldii) kuuluu yleisimpiin Suomessa lemmikkinä pidettäviin kilpikonnalajeihin. Tämän kilpikonnalajin alkuperäinen tieteellinen nimi on Testudo horsfieldii, mutta joidenkin tutkijoiden mielestä se täytyisi siirtää omaan Agrionemys-sukuunsa, sillä sen tunnusmerkit (mm. liikkumaton vatsakilpi, etu- ja takakynsien muoto)poikkeavat niin huomattavasti kaikista elävistä tai fossiilisista maakilpikonnista.Mari Iisalo Luonnossa nelivarvaskilpikonnia tavataan Afganistanin, Kazakstanin, Turkmenistanin, Iranin, Länsi-Kiinan sekä Kaspianmereltä itään jäävän entisen Neuvostoliiton alueella. Nelivarvaskilpikonnat asustavat luonnossa vuoristoissa, 800–2 300 metrin korkeudessa sijaitsevilla aavikoilla ja aroilla. Yleisimmin konnia tavataan lähteiden ja vuoristopurojen varsilta. Nelivarvaskonnat suosivat kuivaa maaperää (savea ja hiekkaa), johon ne saattavat kaivaa jopa 2 metrin pituisen käytävän minne suojautua päivän kuumuutta. Sekä kreikankilpikonna että nelivarvaskilpikonna asuvat alueilla, joilla on sodittu – ja soditaan – paljon. Näiden kilpikonnien tärkeitä elinalueita on tuhoutunut sotien seurauksena, ja itse kilpikonnapopulaatiot ovat kärsineet. Salakuljetus on myös vakava ongelma. Kilpikonnat saatetaan sulloa ahtaisiin laatikoihin, joissa osa ehtii murskaantua kuoliaiksi ennen perille pääsyä. Nykyään kilpikonnien vientiin maasta toiseen vaaditaankin CITES-todistus, joka osoittaa, että eläin on laillisesti maassa. Nykyisin myös kotimaisia, vankeudessa kasvatettuja yksilöitä on saatavilla lemmikiksi. Nelivarvaskilpikonnat vaativat mahdollisuuden talvehtimiseen. Vankeudessa ne vaativat monipuolisen kasvisruokavalion joka koostuu enimmäkseen lehtevistä kasveista ja sisältää vain vähän proteiinia ja rasvaa. Vitamiini- ja kalsiumlisä ruokaan sekä UVB-valo ja lämmittelypaikka ovat välttämättömiä. Liian korkea ilmankosteus, veto tai väärä ruokavalio sairastuttavat eläimen helposti. Ne vaativat runsaasti tilaa liikkumiseen ja suljettu terraario ei ole niille soveltuva asumus liian huonon ilmanvaihdon vuoksi. == Lähteet == Luokka:Kilpikonnat Luokka:Lemmikkimatelijat Luokka:Uhanalaiset matelijat
Markus Paija

Markus Paija (s. 6. toukokuuta 1974 Helsinki) on suomalainen jalkapallovalmentaja ja entinen jalkapalloilija. Hän oli pelipaikaltaan keskuspuolustaja. Paija debytoi Veikkausliigassa kaudella 1994 Turun Palloseuran riveissä. Kaudeksi 2000 hän siirtyi Jokereihin, minkä jälkeen joukkueet vaihtuivat tiuhaan: FC Lahti (2001), FC Hämeenlinna (2002), Norjan 2. divisioonan Nybergsund IL (2003–2004), Rovaniemen Palloseura (2005) ja Vaasan Palloseura (2006–2007). Kaudeksi 2008 Paija siirtyi Ykkösen JJK:hon, jota hän oli nostamassa Veikkausliigaan kauden päätteeksi. Hän edusti joukkuetta myös sen ensimmäisellä liigakaudella 2009, mutta puratti sopimuksensa kesken kauden perhesyiden vuoksi. Paija on pelannut kaikkiaan 233 Veikkausliiga-ottelussa ja tehnyt niissä 11 maalia. Hän saavutti SM-hopeaa Jokereissa kaudella 2000 ja SM-pronssia TPS:ssä kaudella 1996. Hän toimi kaudella 2010 Åbo IFK:n pelaajavalmentajana Simo Valakarin kanssa. Kausina 2011–2012 hän toimi FC Bodan päävalmentajana sekä pelaajana Kolmosessa. ==Lähteet== Luokka:Suomalaiset jalkapalloilijat Luokka:Vuonna 1974 syntyneet Luokka:Elävät henkilöt
Niverävaahtera

Niverävaahtera (Acer campestre) on vaahteralaji, joka kasvaa Keski-Euroopassa kalkkipitoisilla seuduilla lehtimetsissä. Se kasvaa pohjoisimmillaan luonnonvaraisena Euroopassa Etelä-Tanskassa. Se on melko vähälukuinen puulaji, ja kasvaa pensaana tai pienenä puuna. Nuoret oksat ja lehtiruodit ovat maitiaisnesteelliset. Lehdet ovat 4–10 senttimetriä pitkät, aluksi hienokarvaiset, sittemmin kaljuuntuvat. Myös oksat ovat hienokarvaiset. Lehdet muistuttavat paljon metsävaahteran lehtiä, mutta ovat syvälovisemmat, tylppähampaisemmat. Se kukkii toukokuussa. Kukinto on pysty, huiskilomainen ja melko vaatimaton, kellertävänvihreänvärinen. Suomessa niverävaahteraa voi kasvattaa Etelä-Suomessa puisto- ja pihapuuna tai -pensaana. == Lähteet == * * === Viitteet === == Aiheesta muualla == * Laji.fi: Niverävaahtera (Acer campestre) * Mustila Arboretum: Niverävaahtera (Acer campestre) * Trees and Shrubs Online: Acer campestre * Integrated Taxonomic Information System (ITIS): Acer campestre * Global Biodiversity Information Facility (GBIF): Acer campestre Luokka:Vaahterat Luokka:Puut
Arolan junaturma

Arolan junaturma tapahtui 26. marraskuuta 1986 Kuhmon Härmänkylässä rataosalla Kontiomäki–Vartius Arolan rautatieaseman länsipuolella noin 40 kilometriä itään Paltamon Kontiomäeltä. Onnettomuus tapahtui, kun Kontiomäeltä Vartiukseen matkalla ollut tyhjä tavarajuna ajoi ratapengersortumaan ja suistui alas korkealta ratapenkereeltä. Junan miehistönä oli veturinkuljettaja sekä koneapulainen, jotka loukkaantuivat. Junassa oli kaksi Dv12-sarjan dieselveturia sekä tyhjiä puutavaravaunuja. Junan veturit, Dv12 nrot 2508 ja 2617, putosivat alas sortuneelta penkereeltä ja vaurioituivat pahoin. Vetureiden päälle kasaantui useita tyhjiä tavaravaunuja. Veturinkuljettaja hautautui osittain ratapenkereestä hyttiin vyöryneeseen hiekkaan, ja koneapulainen joutui kaivamaan hänet esiin. Turmassa raiteilta suistuneiden vetureiden romuttamista paikan päällä suunniteltiin, mutta talven tultua turmapaikalle rakennettiin tiepohja nostureita varten ja veturit nostettiin takaisin kiskoille. Molemmat veturit ovat yhä liikenteessä. ==Lähteet== *Ilta- Sanomat, Iltalehti, Kaleva 27. marraskuuta 1986 ==Aiheesta muualla== * Vaunut.org: kuvia turmapaikalta Luokka:Vuoden 1986 junaonnettomuudet Luokka:Kuhmo Luokka:Junaonnettomuudet Suomessa Luokka:1980-luvun onnettomuudet Suomessa
Randy Crawford

Randy Crawford (syntymänimeltään Veronica Crawford, s. 18. helmikuuta 1952 Macon, Georgia, Yhdysvallat) on yhdysvaltalainen jazz- ja R&B-laulaja.; Hän sai vuonna 1982 BRIT Awardsissa palkinnon parhaana brittiläisenä naissolistina. Randy Crawford tuli ensi kerran suuremman yleisön tietoisuuteen esiintyessään jazzlegenda George Bensonin ja Cannonball Adderleyn kanssa 1970-luvulla. Myöhemmin hän on laulanut myös Bootsy Collinsin, Johnny Bristolin, Quincy Jonesin ja Al Jarreaun kanssa. Kansainvälisen läpimurtonsa Crawford teki laulaessaan soolon Crusaders-yhtyeen hitissä Street Life (1979). Kappale oli suosittu myös discoissa ja on yksi discon kultakauden avainkappaleista. Se oli mukana myös elokuvissa Sharky’s Machine ja Jackie Brown. 1980-luvulla Randy Crawford keskittyi soolouraansa. Vuosikymmenen albumeilta tunnetuimmiksi hiteiksi nousivat One Day I'll Fly Away (1980) ja You Might Need Somebody (1981). Vuonna 1986 Crawford palasi hittilistoille sielukkaalla balladilla Almaz (1986), jonka Katri Helena on levyttänyt suomeksi. 1990-luvulla Crawford julkaisi muutamia soololevyjä, jotka eivät ole mainittavammin menestyneet. 2000-luvulla Randy Crawford on esiintynyt Crusaders-yhtyeen perustajan Joe Samplen jazztrion kanssa. Pianoa soittavan Samplen lisäksi triossa soittavat Samplen poika Nick (akustinen basso) ja Steve Gadd (rummut). Crawford on levyttänyt trion kanssa kaksi levyä, Feeling Good ja No Regrets, joilla he tulkitsevat omien kappaleiden lisäksi muutamia jazzin ikivihreitä kappaleita, Crawfordin ja Crusadersin aiempia kappaleita sekä jopa Edith Piafia. No Regretsin nimibiisi on tulkinta Piafin legendaarisesta chanson-bravuurista ”Non, je ne regrette rien”. Crawford esiintyi Helsingissä 3. marraskuuta 2008 Finlandia-talossa Joe Sample Trion säestämänä. Aiemmin hän on esiintynyt Suomessa vuonna 1987. == Albumit == * Everything Must Change (1976) * Miss Randy Crawford (1977) * Raw Silk (1979) * Now We May Begin (1980) * Secret Combination (1981) * Windsong (1982) mukana ”One Hello” (I Ought To Be In Pictures -elokuvan teema) * Nightline (1983) * Abstract Emotions (1986) * Rich and Poor (1989) * Through the Eyes of Love (1992) * Don't Say It's Over (1993) * Naked and True (1995) * Every Kind of Mood: Randy, Randi, Randee (1997) * Permanent (aka Play Mode) (2001) * Feeling Good (Joe Samplen kanssa) (2006) * No Regrets (Joe Samplen kanssa) (2006/2008) Luokka:Yhdysvaltalaiset jazzlaulajat Luokka:Yhdysvaltalaiset rhythm and blues -laulajat Luokka:Vuonna 1952 syntyneet Luokka:Elävät henkilöt
MZD2 (tytärammus)

MZD2-tytärammus Kuvaus Valmistaja Norinco Valmistusmaa Kiinan kansantasavalta Käyttöönotto Valmistusmäärä Ominaisuudet Käyttö 2006 Libanonin sota MZD-2 eli Type-90 (Norinco Type-90) on kiinalainen Norincon valmistama tytärammus (tytärpommi), jota voidaan kuljettaa esimerkiksi 122 mm:n Type-81-raketeilla kohteeseensa. Type-81-rakettiin (kuorma-ammukseen) sopii 39 Type-90 tytärammusta. Varmaa tietoa kaikista käyttäjämaista tai varastojen suuruudesta ei ole. Landmine Actionin lokakuun 2006 raportin mukaan MZD2-pommeja ja muita rypälepommeja on löydetty syyskuussa 2006 erittäin runsaasti Etelä- Libanonista. UNIFILin tarkkailijan raportti esittää, että 90 prosenttia Etelä- Libanoniin osuneista rypäleammuksista laukaistiin Israelin–Libanonin välisten kesän 2006 sotatoimien viimeisen 72 tunnin aikana ennen tulitaukoa. Israelilaisten lähteiden mukaan Israel ampui kolmen päivän aikana Etelä- Libanoniin pelkästään rakettien kuorma-ammuksissa yhteensä 1,2 miljoonaa tytärpommia. Lukumäärä oli ilmeisesti vain osa tykistön ja ilmasta pudotettujen rypäleammusten tytärpommeista. Etelä-Libanonista syyskuussa 2006 löydetyt MZD2-tytärpommit löytyivät alueilta ja osumakuvioista, johon Israel oli kohdistanut rypäleammustulitusta. Kymmeniä tuhansia erityyppisiä räjähtämättömiä rypäleammuksia on löytynyt Etelä-Libanonista sotatoimien jälkeen, ja ne ovat aiheuttaneet hyvin huomattavaa humanitaarista kärsimystä siviileille. MZD-2:ia ammuttiin myös Pohjois-Israeliin kesällä Israelin ja Hizbollahin keskenään käymien 34 päivää kestäneiden sotatoimien kuluessa. Human Rights Watchin mukaan MZD-2:ia käytti Israeliin osuneissa raketeissa Hizbollah. Lisäksi MZD-2 -tytärpommeja on raportoitu käytetyn Syyrian sisällissodassa, jossa niitä on israelilaislähteen mukaan pudotettu edullisista droneista. ==Lähteet== Luokka:Tytärammukset Luokka:Norinco
Leena Vanamo

Ritva-Leena Vanamo (17. maaliskuuta 1964 Helsinki – 7. syyskuuta 2020 Helsinki) oli suomalainen iskelmälaulaja, joka lauloi jo kahdeksanvuotiaana Radion lapsikuorossa. Hän keikkaili ahkerasti ja oli mukana muun muassa Marion Rung show’ssa. Yhdessä Frederikin kanssa Vanamo levytti italoiskelmän ”Haluan vain sun”, joka nähtiin televisio-ohjelmassa Hittimittari vuonna 1984. Samana vuonna julkaistiin Vanamon uran ainoa pitkäsoitto, diskoiskelmää sisältänyt Sua kaipaan. Levyn hitti oli ”Viet itsekontrollin” (Laura Braniganin ”Self Control”). Vanamo nähtiin myös kolmesti Kevään Sävel -kilpailussa kappaleilla "Tykkään susta" (1984), ”On kaikki juuri tässä” (1985) ja ”Viini viimeinen” (1986). Vanamo menehtyi 56-vuotiaana syyskuussa 2020. Hänet on haudattu Pyhän Laurin kirkon hautausmaalle Vantaalle. ==Diskografia== * Sua kaipaan (1984) ==Lähteet== ==Aiheesta muualla== * * Leena Vanamon muistokirjoitus Helsingin Sanomissa. Luokka:Suomalaiset iskelmälaulajat Luokka:Vuonna 1964 syntyneet Luokka:Vuonna 2020 kuolleet
M42 (tytärammus)

M42-tytärammus kuva Kuvaus Tyyppi Valmistaja Valmistusmaa Käyttöönotto Valmistusmäärä Ominaisuudet Laboratorioräjähtämättömyys-% Kenttäräjähtämättömyys-% 3-14 Massa Henkilövaikutus Panssarivaikutus Käyttö 2006 Libanonin sota M42 on yhdysvaltalainen tytärammus (tytärpommi), joka toimitetaan kohteeseensa käyttämällä kuorma-ammusta (rypälepommia). M42:ssa ei ole itsetuhojärjestelmää kuoressa, mutta Israel Military Industries voi toimittaa uuden itsetuhomekanismin sisältävän kuoren vanhoihin varastoituihin M42:iin, jolloin niitä voi käyttää kuorma-ammuksissa (rypälepommeissa). luokka:Tytärammukset